Diari Oficial de la Generalitat Valenciana


Sumari del DOGV 6303, del 05-07-2010 (2010/6372)

Notificació de la sentència dictada en el judici ordinari número 546/2009.
--------------------------------------------------------------------------

### Dades del document

Número de DOGV
:   6303

Data del DOGV
:   05-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6372


Organisme emissor
:   Jutjat de Primera Instància Número 3 d'Alcoi

Tipus de document
:   Edicte

Notificació de la sentència dictada en el judici ordinari número 546/2009. [2010/6372]  
Judici ordinari 000546/2009  
Part demandant: Promociones Inmobiliarias Bonet, SL.  
Part demandada: Promober Desarrollos Inmobiliarios, SL.  
En el judici a què es fa referència s'ha dictat la resolució que té el text que, literalment, és com segueix:   
«Dispositiva  
Estime de forma íntegra la demanda interposada pel procurador dels tribunals senyor Pal Peidró, en nom i representació de Promociones Inmobiliarias Bonet, SL, contra Promober Desarrollos Inmobiliarios, SL, declarat en situació de rebel·lia processal, i declare resolt el contracte formalitzat entre ambdues parts, en data 4 d'octubre de 2007, amb la condemna a la part demandada a pagar a l'actora les factures impagades, l'import de les quals puja a la quantia de setanta-sis mil cent setanta-un euros i dotze cèntims (76.171,12), més els interessos legals des de la interposició de la demanda, i es fa condemna expressa a costes a la part demandada en aquest procediment.  
Expediu una testimoniança literal d'aquesta sentència perquè s'unisca a aquestes actuacions, i incloeu l'original en el llibre de sentències.  
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació davant d'aquest Jutjat, dins del termini de cinc dies comptador des de l'endemà de la notificació de la resolució. D'acord amb la disposició addicional quinzena de la Llei Orgànica del Poder Judicial (LO 1/2009, que modifica la Llei Orgànica 6/1985), la part que prepare un recurs contra aquesta resolució, com a requisit indispensable per a tramitar-lo, ha de constituir un dipòsit de 50 euros en el compte de dipòsits i consignacions d'aquest Jutjat. Per a materialitzar el dipòsit esmentat, haurà d'especificar en el resguard d'ingrés, en el camp «Concepte», que es tracta d'un recurs, seguit del codi 02 i la paraula «Apel·lació». L'ingrés del dipòsit ha d'acreditar-se amb una còpia del resguard d'ingrés que caldrà presentar junt amb l'escrit de preparació del recurs. L'obligatorietat del dipòsit inclou les resolucions notificades amb anterioritat a l'entrada en vigor de la Llei Orgànica 1/2009. En són exclosos els litigants que tinguen reconegut el dret d'assistència jurídica gratuïta (Instrucció del secretari general de l'administració de justícia de 4 novembre de 2009). Si el recurs és estimat totalment o parcialment, la part haurà de sol·licitar la devolució del dipòsit mitjançant un escrit que cal presentar davant d'aquest Jutjat, una vegada hi hagen estat tornades les actuacions.  
Aquesta és la meua sentència, que pronuncie, mane i firme».  
Atés que es desconeix el domicili o la residència actuals de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificar la part dispositiva de la sentència a la mercantil demandada Promober Desarrollo Inmobilario, SL.  
Alcoi, 25 de maig de 2010.- El secretari judicial: Óscar Daniel Ludeña Benítez.